Uf schrifttüütsch sind usechoo e Züritüütschi Chùùrzgramatik, und als uuftraagsaarbete: Züriseefaart, Zürcher Bùùrgegschichte, en Füerer dur Wintertuur und Umgäbig, Züritüütsch, Zürcher Wappekund, Zür­cher(inen) i aler wält und Zürcher Mèrk-Würdikäite. Als aareger und mitautoor isch er betäiliget a de Zürcher Oortsnäme und a de Zürcher Familienäme.  Für sini familiegschicht häd er i den archiiv tuusegi vo beleeg gsamlet. Bis etz sind öppen es totzet familiegschichtlechi aarbete publiziert, drunder e Quälesamlig (bis etz sächs bänd mit jee 500 siite) und sibe monografiie.